Մեր թերթի հուլիսյան հրապարակումներից մեկում, խոսելով «Հարսնաքար» ռեստորանում տեղի ունեցած ողբերգական միջադեպի պատճառների մասին, նշել էինք, որ ներկայումս էլ իրենց վարքուբարքով ժողովրդի հակակրանքին արժանացած ամենատարբեր մականունավորների «անվտանգությունը պաշտպանող» թիկնազորերը դարձյալ վտանգ են ներկայացնում: Նրանք նման են չպայթած ականների, որովհետև ի՞նչ երաշխիք, որ առաջիկայում էլ մի ուրիշ խումբ անկիրթ ու հաստավիզ թիկնապահների մասնակցությամբ համանման մի սպանդ էլ տեղի չի ունենա մեկ այլ «համբավավոր» օբյեկտում: